《十八滩》
明代·孙蕡

五城一别三千里，孤棹重经十八滩。拍岸怒涛雷喷薄，横江乱石铁巉岩。

天阴紫蜃笼商轴，夜冷苍龙吼剑关。犹记平南诸将下，楼船此地凯歌还。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。